stanford-oval/wikipedia huggingface dataset:
Complete & Unbelievable: The Otis Redding Dictionary of Soul

Complete & Unbelievable: The Otis Redding Dictionary of Soul (בתרגום חופשי מאנגלית: שלם ולא יאומן: המילון למוזיקת נשמה של אוטיס רדינג) הוא אלבומו החמישי במספר של זמר מוזיקת הנשמה האמריקאי אוטיס רדינג וכמו כן אלבום הסטודיו האחרון שהשלים לפני מותו. מבקר המוזיקה ג'ון לנדאו תיאר את האלבום כ"אלבום הטוב ביותר שיצא מממפיס ונכון להיום הדוגמה הטובה ביותר למוזיקת נשמה מודרנית". בשנת 2003 האלבום דורג על ידי המגזין רולינג סטון  במקום ה-251 ברשימת 500 האלבומים הגדולים בכל הזמנים.
סגנון האלבום נע בין מוזיקת הנשמה הדרומית, המשלבת בלוז עם שירת גוספל ושמה דגש על הקצב ועד מוזיקת הנשמה מממפיס, טנסי (Memphis Soul), שאוטיס רדינג הוא אחד מחלוציה, אשר מהווה את השורשים למוזיקת הפאנק הקצבית.
באלבום גם מספר בלדות נשמה בעלות מקצב איטי כדוגמת Tennessee Waltz ו־My Lover's Prayer.
רשימת השירים > צד ראשון

"Fa-Fa-Fa-Fa-Fa (Sad Song)" (סטיב קרופר, אוטיס רדינג)
"I'm Sick Y'all" (קרופר, דייוויד פורטר, רדינג)
"Tennessee Waltz" (פי ווי קינג, רד סטיוארט)
"Sweet Lorene" (אייזיק הייז, אלברטיס בל, רדינג)
"Try a Little Tenderness" (ג'ימי קמפבל, רג'ינלד קונלי, הארי מ. וודס)
"Day Tripper" (ג'ון לנון, פול מקרטני)
רשימת השירים > צד שני

כל השירים נכתבו על ידי אוטיס רדינג אלא אם כן צוין אחרת.
"My Lover's Prayer"
"She Put the Hurt on Me"
"Ton of Joy"
"You're Still My Baby" (צ'אק וויליס)
"Hawg for You"
"Love Have Mercy" (הייז, פורטר)
מבצעים

אוטיס רדינג – שירה וקולות
ג'ו ארנולד – סקסופון טנור
סטיב קרופר – גיטרה
דונלד "דאק" דאן – גיטרה בס
אייזיק הייז – קלידים
אל ג'קסון ג'וניור – תופים
ויין ג'קסון – חצוצרה
בוקר טי. ג'ונס – גיטרה בס, קלידים, ויברפון
אנדרו לאב – סקסופון טנור
פלויד ניומן – סקסופון בריטון
הכוחות המזוינים של טורקיה

| --- | --- |


 מדינה:  טורקיה טורקיה
 תקופת הפעילות:  1920–הווה (כ־105 שנים) 
 זרועות בצבא:  חיל האוויר הטורקי  צבא טורקיה  חיל הים הטורקי
 מטה:  אנקרה
 מנהיגות
 המפקד העליון:  נשיא טורקיה
 כוח אדם
 גיל הגיוס:  21–41
 אורך השירות:  6 חודשים
 כוחות פעילים:  425,000 (2021)
 כוחות מילואים:  380,000 (2021)
 תקציב
 תקציב שנתי:  21.9 מיליארד דולרים (2021)
 אחוזי תמ"ג:  2.9% (2021)
 מלחמות שהשתתף בהן
 מלחמת יוון-טורקיה  המלחמה נגד ארגון המדינה האיסלאמית  ניסיון ההפיכה הצבאית בטורקיה  מבצע מגן הפרת  מבצע ענף זית  מלחמת אפגניסטן  פלישת טורקיה לקפריסין  הסכסוך הטורקי-כורדי  מלחמת טורקיה-ארמניה  מלחמת קוריאה  המתקפה הטורקית על כורדיסטן הסורית 
 
 www.tsk.tr
 
הכוחות המזוינים של טורקיה (בטורקית: Türk Silahlı Kuvvetleri או בקיצור TSK) מורכבים משלוש זרועות – הצבא הטורקי, חיל האוויר הטורקי וחיל הים הטורקי. נוסף על שלוש הזרועות המרכזיות, הכוחות כוללים גם את הז'נדרמריה הטורקית ואת משמר החופים הטורקי.
טורקיה היא חברה בארגון נאט"ו מאז ה-18 בפברואר 1952. הצטרפותה לארגון הייתה אחת הגורמים לארגון מחדש ולתהליך מודרניזציה. בשנות ה-80 התבצע ארגון מחדש נוסף עם קליטת מערכות נשק מתקדמות.
הכוחות המזוינים של טורקיה הם השניים בגודלם מבין חברות נאט"ו לאחר צבא ארצות הברית עם כוח הנאמד בשנת 2015 בכ-639,551 חיילים בשרות סדיר. טורקיה מחזיקה כ-37,000 חיילים בחלקו הצפוני של האי קפריסין.
ראש המטות המשולבים של טורקיה הוא הגנרל יאשר גולר (Yaşar Güler).
היסטוריה

עם נפילתה של האימפריה העות'מאנית והקמת הרפובליקה המודרנית תחת הנהגתו של מוסטפא כמאל, החליפו הכוחות המזוינים של טורקיה את הצבא העות'מאני. טורקיה אמנם לא השתתפה במלחמת העולם השנייה, אך הייתה דרוכה ומוכנה למקרה של התקפה גרמנית על שטחה.
ב-1950 השתתפו כוחות טורקיים בלחימה במלחמת קוריאה. ב-1974 פלשה טורקיה לקפריסין במטרה להגן על המיעוט הטורקי החי באי וכדי למנוע מהלך של איחוד האי עם יוון. עד היום מוצבים כוחות טורקיים על האי.
בשנות ה-80 החל תהליך מודרניזציה שני הנמשך עד היום במהלכו החלו הכוחות הטורקיים לקלוט מערכות נשק מתקדמות. בנוסף, התעשייה הצבאית המקומית נוסדה ואחת ממטרות תהליך המודרניזציה היא הפיכתה של טורקיה לעצמאית בתחום ייצור מערכות נשק.
יעד תקיפה עיקרי של הכוחות המזוינים של טורקיה בתחילת המאה ה-21 הוא הכורדים שבצפון סוריה ועיראק, המותקפים בנימוק שהם מתארגנים לפעולות טרור נגד טורקיה.
זרועות > הצבא הטורקי

הצבא הטורקי הוא אחד מהצבאות הגדולים בעולם ונכון ל-2018 והשני בגודלו מבין החברות בארגון נאט"ו.
זרועות > חיל האוויר הטורקי

חיל האוויר הטורקי נמנה עם חילות האוויר הוותיקים בעולם והחיל הגדול ביותר באירופה. על טייסי העבר נמנית סביהה גקצ'ן, שהייתה לטייסת הקרב הראשונה בהיסטוריה.
זרועות > חיל הים הטורקי

הצי הטורקי הוא אחד מחילות הים הגדולים באגן הים התיכון והחזק מבין חילות הים של המזרח התיכון והבלקן. טורקיה פעולת לחיזוק הזרוע הימי כחלק של דוקטרינת המולדת הכחולה.
הצבא הטורקי כגורם השפעה פוליטי

באופן מסורתי, הצבא הוא מוסד פוליטי משמעותי, ונחשב כמגן הרפובליקה של אטאטורק. על פי חוק, הצבא אמור להגן על החוקה הטורקית ועל אחדות המדינה, ולפיכך הוא ממלא תפקיד פוליטי דרך המועצה לביטחון לאומי, כמגינה על אופייה האחדותי והחילוני של הרפובליקה, ועל הרפורמות של אטאטורק. דרך המועצה, הצבא משפיע על מדיניות ההגנה כנגד כל איום על המדינה, כולל בדלנות אתנית או קיצוניות דתית.
בשנים האחרונות, רפורמות הביאו למאמצים להחליש את האחריות של הצבא בפני החוקה, תחת תוכנית של התאמה לדרישות האיחוד האירופי ונוכחות אזרחית גוברת במועצה לביטחון לאומי. למרות ההשפעה הרבה שלו בנושאים אזרחיים, הצבא זוכה לתמיכה חזקה מהאומה, ונחשב כמוסד שזוכה לאמון הרב ביותר.
חייל בצבא היבשה של טורקיה
חיילים טורקים ואמריקאים בתרגיל
קורבטה של הצי הטורקי
משוריינים של צבא טורקיה
F16 של חיל האוויר הטורקי
מל"ט של חיל האוויר הטורקי
TCG Istanbul
לקריאה נוספת

שלמה גואטה, הצי הטורקי – תהליך התעצמותו ודוקטרינת הפעלתו, הערכה אסטרטגית ימית רבתי לישראל 2020/21, המרכז לחקר מדיניות ואסטרטגיה ימית, אוניברסיטת חיפה, 2021
הערות שוליים

↑  סוכנויות הידיעות, טורקיה: כל כוחותינו שבו מצפון עיראק, באתר ynet, 29 בפברואר 2008
רויטרס, טורקיה תקפה מורדים כורדים בצפון עיראק, באתר ynet, 20 במאי 2010
↑   טורקיה תקפה יעדים כורדיים בסוריה ובעיראק בתגובה לפיגוע באיסטנבול, באתר הארץ, 20 בנובמבר 2022
| נאט"ו ארגון האמנה הצפון-אטלנטית (NATO) |
| --- | --- | --- |
| הכוחות המזוינים של המדינות החברות | איטליה • איסלנד • אלבניה • אסטוניה • ארצות הברית • בולגריה • בלגיה • גרמניה • דנמרק • הולנד • הונגריה • הממלכה המאוחדת • טורקיה • יוון • לוקסמבורג • לטביה • ליטא • מונטנגרו • מקדוניה הצפונית • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קנדה • קרואטיה • רומניה |  |
| פעולות צבאיות עיקריות | מלחמת המפרץ • מבצע משמר משותף • מבצע כוח מאוחד • מלחמת אפגניסטן • מלחמת עיראק • מבצע מגן האוקיינוס • התקיפה הצבאית הבין-לאומית בלוב • מבצע המאמץ הפעיל • מבצע שומר הים |  |
| --- | --- |
בקרת זהויות :  LCCN: no2011010929  VIAF: 164562907   WorldCat (עם VIAF): 164562907
לוגאן מרשל-גרין

| --- | --- |

מרשל-גרין, 2012
 לידה:  1 בנובמבר 1976 (בן 48) צ'ארלסטון (קרוליינה הדרומית), ארצות הברית 
 מדינה:  ארצות הברית 
 תקופת הפעילות:  מ-2003
 מקום לימודים:  אוניברסיטת טנסי אוניברסיטת ניו יורק
 מספר צאצאים:  1
 פרופיל ב-IMDb
 
לוגאן מרשל-גרין (באנגלית: Logan Marshall-Green; נולד ב-1 בנובמבר 1976) הוא שחקן ובמאי קולנוע אמריקאי.
ביוגרפיה

מרשל-גרין נולד בעיר צ'ארלסטון, דרום קרוליינה להורים מתחום ההוראה. הוא גדל עם אימו, לורי מרשל בעיר קרנסטון שברוד איילנד, שם היא לימדה תיאטרון באוניברסיטת בראון. יש לו אח תאום בשם טיילור.
למד לתואר כללי באוניברסיטת טנסי שם גם היה כתב הפנאי של עיתון האוניברסיטה.לאחר מכן, סיים תואר שני בחוג לדרמה מבית הספר טיש לאמנויות של אוניברסיטת ניו יורק.
קריירה

בשנת 2003 ביצע את תפקיד המשחק הראשון שלו כשחקן אורח בסדרה "חוק וסדר: מדור מיוחד", לפני שפרץ בשנת 2005 עם הופעותיו בסדרות "24" בתפקיד ריצ'רד הלר בנו של מזכיר ההגנה ג'יימס הלר,
"The O.C" בתור טריי אטווד אחיו הבוגר של גיבור הסדרה ובסרט המלחמה "שחרור בעורף האויב" בתפקיד לוטננט פול קולבין.
ב-2007 הופיע בסדרת הדרמה "טרוולר" בתפקיד טיילר פוג המואשם בפיצוץ מוזיאון בניו יורקובסרט ו"מעבר ליקום" בתפקיד פקו, מנהיג התנועה האנטי מלחמתית.
התפרסם בזכות הופעותיו בסדרת דרמת הפעולה בהפקתו של ג'רי ברוקהיימר "כחול עמוק" בתפקיד השוטר דין בנדיס ובהפקת האימה של מ. נייט שאמלאן "שטן".
בשנת 2016 שיחק בדרמה הביוגרפית של אוליבר סטון "המרגל סנודן" לצד ג'וזף גורדון-לוויט וניקולס קייג'.
בשנת 2017 שיחק בסרט "ספיידרמן: השיבה הביתה" בתפקיד דמותו של ג'קסון ברייס. בשנת 2017 שיחק בסדרת הטלוויזיה "נידונים" ברשת USA, שירדה לאחר 10 פרקים.
בשנת 2019 התארח במיני-סדרת הדרמה של נטפליקס "כשהם רואים אותנו", בפרק הרביעי בתפקיד הסוהר רוברט, שמפתח יחסים עם קורי וייז. בנובמבר של שנה זו יצא סרטו ראשון כבמאי "Adopt a Highway", סרט דרמה אותו גם כתב ואית'ן הוק כיכב בו.
בשנת 2020 שיחק בסדרה "המובסים" בהפקת נטפליקס לצד נינה הוס, טיילור קיטש, אנסון בון ואחרים.
חיים אישיים

בין השנים 2008–2012 היה בזוגיות עם מריסה טומיי. הייתה שמועה שהשניים מאורסים, אך טומיי הכחישה זאת.
בשנת 2012 נישא מרשל-גרין לשחקנית דיאן גאטה (Diane Gaeta), ולהם ילד משותף (נולד ב-2014). מרשל-גרין הוא גם האב החורג של בתה של גאטה (שנולדה ב-2010) מנישואיה הקודמים לג'וני לואיס. ב-5 באפריל 2019 הגישה גאטה בקשה לגירושין. השניים התגרשו סופית ב-23 ביולי 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | שחרור בעורף האויב | לוטננט פול קולווין |  |
| 2005 | Alchemy | מרטין |  |
| 2007 | מעבר ליקום | פאקו |  |
| 2009 | רחובות ברוקלין | מלווין פנטון |  |
| 2010 | שטן | אנתוני "טוני" ג'ייקובסקי |  |
| 2012 | פרומתאוס | צ'ארלי הולוויי |  |
| 2013 | בשוכבי גוועת | ג'וואל |  |
| 2013 | הלילה קר | בילי |  |
| 2014 | מאדאם בובארי | המרקיז |  |
| 2014 | הקול והזעם | דלטור איימס |  |
| 2015 | ההזמנה | וויל |  |
| 2016 | המרגל סנודן | טייס |  |
| 2016 | Black Dog, Red Dog | סטיבן |  |
| 2017 | ארמון חול (אנ') | סמל הארפר |  |
| 2017 | ספיידרמן: השיבה הביתה | ג'קסון ו. ברייס / מונטנה |  |
| 2018 | משודרג | גריי טרייס |  |
| 2019 | Adopt a Highway |   | במאי ותסריטאי |
| 2021 | מסיבת סוף העולם (אנ') | נייט |  |
| 2021 | פריצה | הנרי פרסונס |  |
| 2022 | עד שתחפץ האהבה | פול |  |
| 2022 | לו | פיליפ |  |
| 2022 | The Listener | מייקל |  |
| 2023 | Bucky F*cking Dent | טד |  |
| 2024 | בידוּק (אנ') | הסוכן אלקוט |  |
| TBA | Killing Castro |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | חוק וסדר: מדור מיוחד | מיצ' ווילקינס | פרק:"Soulless" |
| 2004 | חוק וסדר | קייל מאלורס | פרק: "Evil Breeds" |
| 2005 | 24 | ריצ'רד הלר | 6 פרקים |
| 2005 | The O.C. | טריי אטווד | 9 פרקים |
| 2007 | טרוולר | טיילר פוג | תפקיד ראשי; 8 פרקים |
| 2010–2009 | כחול עמוק | דין בנדיס | תפקיד ראשי (2 עונות); 20 פרקים |
| 2016 | מחצבה | מאק קונווי | תפקיד ראשי; 8 פרקים |
| 2018–2017 | נידונים | קרילי טרנר | תפקיד ראשי; 10 פרקים |
| 2019 | כשהם רואים אותנו | רוברטס | פרק: "Part Four" |
| 2020 | המובסים | מוריץ מקלפלין | תפקיד ראשי; 8 פרקים |
| 2021–הווה | Big Sky | טראביס סטון | תפקיד ראשי (עונה 2 ואילך) |
הערות שוליים

↑  Helen Murphy, The O.C. Star Logan Marshall-Green's Wife Denounces 'Cheating,' Announces She's Divorcing Him, People, ‏April 06, 2019 (באנגלית)
| --- | --- |
בקרת זהויות :  BNE: XX5138164  BnF: cb165436095 (data)  GND: 1079424849  ISNI: 0000 0003 5579 7478  LCCN: no2011000559  NKC: xx0163948  SUDOC: 169778207  VIAF: 161205999   WorldCat (עם VIAF): 161205999
מארק ראפלו

| --- | --- |
ראפלו, 2017
ראפלו, 2017
 לידה:  22 בנובמבר 1967 (בן 57) קנושה, ויסקונסין, ארצות הברית
 שם לידה:  Mark Alan Ruffalo 
 מדינה:  ארצות הברית ארצות הברית
 תקופת הפעילות:  מ-1989
 מקום לימודים:  בית הספר למשחק סטלה אדלר  תיכון פירסט קולוניאל 
 בן או בת זוג:  סאנרייס קויגניי (11 ביוני 2000–?) 
 צאצאים:  Keen Ruffalo, Bella Noche Ruffalo 
 מספר צאצאים:  3 
 פרסים והוקרה:  פרס עולם התיאטרון (1997)  פרס לוסיל לורטל לשחקן הטוב ביותר (1999)  פרס האמי לשחקן ראשי במיני סדרה או סרט (2020)  פרס חוג מבקרי הקולנוע של ניו יורק לשחקן המשנה הטוב ביותר (2010)  פרס הקולנוע של MTV לקרב הטוב ביותר (2013)  פרס הקולנוע של MTV לקרב הטוב ביותר (2013)  פרס אמי לבידור בפריים טיים לסרט טלוויזיה (2014)  Rose-Walters Prize (2015)  כוכב בשדרת הכוכבים בהוליווד 
 פרופיל ב-IMDb
 חתימה:   
 
מארק אלן רָאפָלוֹ (באנגלית: Mark Alan Ruffalo; נולד ב-22 בנובמבר 1967) הוא שחקן קולנוע אמריקאי, שהיה מועמד לארבעה פרסי אוסקר לשחקן המשנה הטוב ביותר: לשנת 2010 על תפקידו בסרט "הילדים בסדר", לשנת 2014 על תפקידו בסרט "פוקס קצ'ר", לשנת 2015 על תפקידו בסרט "ספוטלייט" ולשנת 2023 על תפקידו בסרט "מסכנים שכאלה". ידוע בנוסף בשל משחקו בסרטים "הנוסע", "זודיאק", פתאום 30", "זוג משמיים", השמועה אומרת ש...", "שאטר איילנד" ובתור הענק הירוק בסרטי היקום הקולנועי של מארוול.
ביוגרפיה

ראפלו נולד בקנושה, ויסקונסין שבארצות הברית למשפחה נוצרית-קתולית. אמו, מריה רוז, היא מעצבת שיער וסטייליסטית, ואביו, פרנק לורנס ראפלו, הוא צבע בניין. יש לו שתי אחיות, ב-1 בדצמבר 2008, אחיו של ראפלו נורה בראשו בבית הדירות שלו בבוורלי הילס. הוא נפטר ב-8 בדצמבר 2008. שני אנשים נלקחו למעצר. דווח שאחד מהשניים סיפר שסקוט ירה בעצמו במהלך משחק רולטה רוסית, העדים שוחררו לאחר מכן והחקירה של המשטרה עדיין נמשכת.
ראפלו למד גם בבתי ספר קתוליים וגם בבתי ספר פרוגרסיביים, וגדל לצד הקהילה המקומית הבהאית, בה היה אביו חבר. בנעוריו עברה משפחתו לסן דייגו, קליפורניה, ומאוחר יותר ללוס אנג'לס שם היה שותף בהקמת "חברת תיאטרון אורפוס" (Orpheus Theatre Company). במסגרת חברה זו הוא כתב, ביים ושיחק בכמה הצגות, ובנוסף עבד במשך 9 שנים כברמן.
קריירה

ראפלו החל את קריירת המשחק שלו עם תפקידים קטנים בסרטים כמו: "The Dentist" משנת 1996, Safe" Men" משנת 1998 ובסרטו של אנג לי "לרכוב עם השטן". לאחר פגישה מקרית עם המחזאי קנת' לונרגן, החל ראפלו לשתף עמו פעולה, ואף הופיע בכמה מחזות שלו, מה שבסופו של דבר הוביל אותו לשחק בסרט מועמד פרס אוסקר "מישהו לסמוך עליו". על משחקו בסרט קיבל ביקורות מעודדות, שבכמה מהן נערכו השוואות בינו לבין מרלון ברנדו הצעיר, ואף זכה בפרסים מטעם חוג מבקרי הקולנוע של לוס אנג'לס ומטעם פסטיבל מונטריאול.
בעקבות זאת ראפלו קיבל תפקידים גדולים בסרטים כמו "XX/XY" משנת 2002, בסרט "החיים בלעדיי" משנת 2003, בסרטו של מישל גונדרי "שמש נצחית בראש צלול" משנת 2004, ובסרטים "הנוסע" של מייקל מאן, "פתאום 30", "זוג משמיים" ו"השמועה אומרת ש..." .
ב-2006 הופיע במחזה "!Awake and Sing" של קליפורד אודטס, עליו היה מועמד לפרס טוני. במרץ 2007 הופיע בסרט "זודיאק" של דייוויד פינצ'ר, ובאוקטובר 2007 הופיע בסרט "דרך לא שמורה".
בשנת 2008 גילם נוכל בסרט "הנוכלים בלום". בשנת 2009 שיחק תפקיד קצר בתור החבר של אמא של מקס בסרט "ארץ יצורי הפרא".
ב-2010 שיחק במותחן "שאטר איילנד" של מרטין סקורסזה ובסרט "הילדים בסדר", בתפקיד פול הטפילד, בעל המסעדה ואביהם הביולוגי של שני הילדים ג'וני ולייזר. על הופעתו בסרט זה היה מועמד לפרס אוסקר לשחקן המשנה הטוב ביותר. באותה שנה ביים והפיק את הסרט "סימפתיה למתוק", בו גם כיכב לצד ג'ולייט לואיס ולורה ליני.
בשנת 2012 השתתף בסרט גיבורי העל "הנוקמים", המבוסס על קומיקס באותו שם, שם גילם את דמותו של הענק הירוק ברוס באנר. הוא שב לגלם את הדמות בסרטים "איירון מן 3", "הנוקמים: עידן אולטרון","תור: ראגנארוק" ו"הנוקמים: מלחמת האינסוף".
בשנת 2013 ו-2016 שיחק בסרט "האשליה" 1 ו-2 את דמותו של דילן רודס
ב-2014 הופיע ראפלו בדרמת הפשע הביוגרפית של בנט מילר "פוקס קצ'ר" בתפקיד המתאבק זוכה מדליית הזהב האולימפי דייב שולץ, בעבור התפקיד היה ראפלו מועמד לפרס האוסקר לתפקיד המשנה הטוב ביותר ולפרס גלובוס הזהב. באותה שנה הופיע בתפקיד הראשי בסרט הטלוויזיה "הלב הרגיל". על תפקידו בסרט זכה בפרס גילדת שחקני המסך.
ב-2017 שיחק בסרט האקשן "תור: ראגנארוק", בו גילם את הענק הירוק, זהו הסרט השלישי בטרילוגיית "תור" וגם הוא חלק מהיקום הקולנועי של מארוול.
ב-2020 שיחק בתפקיד הראשי בסדרה של HBO "שומר אחי". על תפקידו בסדרה זכה בפרס אמי ובפרס גלובוס הזהב לשחקן הטוב ביותר במיני סדרה.
ב-2023 שיחק בסרט "מסכנים שכאלה" בתפקיד דאנקן וודרבורן, לצדה של השחקנית אמה סטון. על תפקיד זה היה מועמד בפעם הרביעית לפרס אוסקר לשחקן המשנה הטוב ביותר.
חיים אישיים

מאז ה-11 ביוני 2000 הוא נשוי לשחקנית האמריקאית-צרפתייה סאנרייס קויגניי, ולהם שלושה ילדים.
בשנת 2002 ראפלו עבר בדיקה רפואית שבה הועלה חשד כי הוא סובל מנוירומה אקוסטית (סוג של גידול שפיר במוח) ועבר ניתוח. הגידול היה שפיר אך הניתוח גרם לשיתוק זמני בפניו. הוא החלים מהשיתוק במלואו, וחזר לפעילויות הקודמות בהן עסק.
חיים אישיים > דעות פוליטיות

ראפלו מזדהה עם הצד השמאלי-הפוליטי והוא דמוקרט. ב-4 באוקטובר 2006 הופיע ראפלו בתוכנית של הדיילי ניוז, "דמוקרטיה עכשיו!" (!Democracy Now), ומתח ביקורת נגד מלחמת עיראק והנשיא ג'ורג' בוש. ראפלו תרם למסע הבחירות לנשיאות ב-2008 של מייק גרייבל. בנוסף, ראפלו תומך בתאוריית הקשר על פיגועי 11 בספטמבר. בבחירות לנשיאות ארצות הברית 2016 תמך ראפלו בפריימריז של המפלגה הדמוקרטית בברני סנדרס.
ב-2014, במהלך מבצע צוק איתן ראפלו ביקר את התנהלות מדינת ישראל מול עזה ואמר כי טענת ישראל ש"חמאס משתמש בתושבי עזה כמגן אנושי" היא שקר. בנוסף כתב ש"ישראל משמידה את בית חולים אל-וואפה בזמן שהצוות הרפואי מפנה את הפציינטים". ראפלו גם שיתף כתבה של ישראלי שכתב בעד הצד הפלסטיני.
ב-2021 חזר על טענותיו במהלך מבצע שומר החומות, אולם מאוחר יותר חזר בו מדבריו
באוקטובר 2023, בזמן מלחמת חרבות ברזל, ראפלו, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט.
בספטמבר 2024, הוביל ראפלו עמוד אינסטגרם בשם Artist4caesefire אליו הצטרפו מאות מוזיקאים ושחקנים. מטרת העמוד היא להפעיל לחץ על הנשיא ביידן למנוע חימוש ממדינת ישראל.
פילמוגרפיה חלקית > קולנוע

The Last Big Thing‏ (1996) – בתפקיד: ברנט בנדיקט.
The Dentist‏ (1996) – בתפקיד: סטיב לאנדרס.
On the 2nd Day of Christmas‏ (1997) – בתפקיד ברט.
Safe Men‏ (1998) – בתפקיד: פרנק.
מועדון 54 (1998) – בתפקיד: ריקו.
לרכוב עם השטן (1999) – בתפקיד: אלף באודן.
מישהו לסמוך עליו (2000) – בתפקיד: טרי פרסקוט.
מטורפת מאהבה (2000) – בתפקיד: טי. בו.
המבצר האחרון (2001) – בתפקיד: ייטס.
Life/Drawing‏ (2001) – בתפקיד: אלכס.
XX/XY ‏(2002) – בתפקיד: קולס.
לחישות מלחמה (2002) – בתפקיד: פאפאס.
החיים בלעדיי (2003) – בתפקיד: לי.
דיילת בעננים (2003) – בתפקיד: טד סטיוארט.
תשוקה חותכת (2003) – בתפקיד: הבלש ג'ובאני איי. מאלוי.
אהבה במקום אחר (2004) – בתפקיד: ג'אק לינדן.
שמש נצחית בראש צלול (2004) – בתפקיד: סטן פינק.
פתאום 30 (2004) – בתפקיד: מאט פילקמן.
הנוסע (2004) – בתפקיד: פאננינג.
זוג משמיים (2005) – בתפקיד: דייוויד.
השמועה אומרת ש... (2005) – בתפקיד: ג'אף דאלי.
כל אנשי המלך (2006) – בתפקיד: אדם סטאנטון.
זודיאק (2007) – בתפקיד: אינספקטור דייוויד טושי.
דרך לא שמורה (2007) – בתפקיד: דווייט ארנו.
על העיוורון (2008) – בתפקיד: דוקטור.
מה שלא הורג אותך (2008) – בתפקיד: בראיין ראיילי.
הנוכלים בלום (2008) – בתפקיד: סטפן.
margaret‏ (2009) – בתפקיד: מארטי.
שאטר איילנד (2009) – בתפקיד: צ'אקוול.
ארץ יצורי הפרא (2009) – בתפקיד: החבר.
סימפתיה למתוק (2010) – בתפקיד: הכומר ג'ו.
דייט לילי (2010) – בתפקיד: בראד סוליבאן.
הילדים בסדר (2010) – בתפקיד: בתפקיד: פול.
מרגרט (2011) – בתפקיד: ג'רלד מראטי.
הנוקמים (2012) – בתפקיד: ברוס באנר / הענק הירוק.
איירון מן 3 (2013) – בתפקיד: ברוס באנר (ללא קרדיט).
האשליה (2013) – בתפקיד: הבלש דילן רודס / דילן שרייק.
תודה ששיתפתם (2013)
היפוך תפקידים (2014) - בתפקיד: קאם סטיוארט.
הלב הרגיל (2014) – בתפקיד: אלכסנדר "נד" וויקס.
התחלה חדשה (2014) – בתפקיד: דאן.
פוקס קצ'ר (2014) – בתפקיד: דייב שולץ.
הנוקמים: עידן אולטרון (2015) – בתפקיד: ברוס באנר / הענק הירוק.
ספוטלייט (2015) – בתפקיד: העיתונאי מייקל רזנדס.
האשליה 2 (2016) – בתפקיד: דילן רודס / דילן שרייק.
תור: ראגנארוק (2017) – בתפקיד: ברוס באנר / הענק הירוק.
הנוקמים: מלחמת האינסוף (2018) – בתפקיד: ברוס באנר / הענק הירוק.
הנוקמים: סוף המשחק (2019) – בתפקיד: ברוס באנר / הענק הירוק.
פרשת המים (2019) – בתפקיד: רוברט בילוט.
פרויקט אדם (2022) – אבא של אדם.
'מסכנים שכאלה (2023) – בתפקיד: דאנקן ודרברן.
מיקי 17 (2025) - בתפקיד: מרשל.
האשליה 3 (2025) - בתפקיד: דילן רודס.
פילמוגרפיה חלקית > טלוויזיה

| שנה | פרויקט | תפקיד | הערות |
| --- | --- | --- | --- |
| 1998 | הודיני | תאו | סרט טלוויזיה |
| 2020 | שומר אחי | דומיניק בירדסי / תומאס בירדסי |  |
| 2021 | מה אם...? | ברוס באנר / הענק הירוק | דיבוב |
| 2022 | שי-האלק: עורכת דין בשירות החוק | ברוס באנר / הענק הירוק |  |
| 2022 | שדונת | בארק וופאלו | דיבוב |
| 2023 | כל האור שאיננו רואים | דניאל לבלנק | מיני-סדרה של נטפליקס |
| TBA | Task | טום | מיני-סדרה עתידית של HBO |
| TBA | Hal & Harper |  | סדרה עתידית של אפל TV פלוס |
הערות שוליים

↑  Ruffalo ascends to the next level in 'Heaven'." ארצות הברית היום. 15 בספטמבר 2005
1 2 3 4 5 6  מארק ראפלו בInside the Actors Studio‏ 19 במרץ 2007. מס' 6 עונה 13
1 2  "I Wouldn't Give Any Of It Back" מגזין Parade‏. 20 בספטמבר 2007
↑  "On the trail of a real-life serial killer" ‏Tandem.‏ 27 בספטמבר 2007
↑  "Mark Ruffalo's Brother Shot in the Head." פיפל. 3 בדצמבר 2008
↑  "Ruffalo Dies." TMZ.com‏. 9 בדצמבר 2008
↑  "Actor Mark Ruffalo's brother, Scott, died after playing Russian Roulette, says murder suspect." ניו יורק דיילי ניוז. 9 בדצמבר 2008
↑  "Autopsy scheduled for Scott Ruffalo," Associated Press.‏ 11 בדצמבר 2008
↑  "Mark Ruffalo, Wife Expecting Third Child" פיפל. 20 בספטמבר 2007
↑  "Election Center 2008: Mike Gravel"‏ cnn.com‏. 20 בספטמבר 2007
↑  YouTube - מארק ראפלו שאלות על 9/11
↑  מסביב לעולם: אמנים מגיבים למבצע "צוק איתן", באתר וואלה, 22 ביולי 2014
↑  Mark Ruffalo, Empathizing w/ Gaza does NOT make me anti-Semitic, nor pro-Hamas or anti-Israel. It makes me human. http://www.dailykos.com/story/2014/07/25/1315062/-Empathizing-w-Gaza-does-NOT-make-me-anti-Semitic-nor-pro-Hamas-or-anti-Israel-It-makes-me-human … via @dailykos, @markruffalo, ‏2014T16:13 (באנגלית)
↑  Jessica Steinberg, More celebs weigh in on Gaza, www.timesofisrael.com (באנגלית)
↑  מארק ראפלו מתנצל: "הגזמתי כשאמרתי שישראל מבצעת רצח עם" | ישראל היום, באתר www.israelhayom.co.il
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
↑  שחקנים וזמרים אמריקניים בקריאה לנשיא ארה"ב: "עצור את החימוש לישראל", באתר www.makorrishon.co.il
| --- | --- |
בקרת זהויות :  NLI: 987007518866905171  PLWABN: 9810539237305606  BIBSYS: 2048366  BNE: XX1492043  BnF: cb14241895v (data)  CiNii: DA18722785  GND: 140605622  ISNI: 0000 0001 1075 3522  LCCN: no2001058884  LNB: 000276052  MusicBrainz: bd9ef348-7313-4984-b7a8-5ee58a63bea2  NKC: xx0079795  NLA: 41098389  NLK: KAC201611262  NTA: 297272055  RERO: 02-A027645131  SNAC: w6223wbh  SUDOC: 087102498  Trove: 1452077  VIAF: 85826181   WorldCat (עם VIAF): 85826181
שמשון משאנץ

| --- | --- |

מתחם קברים בעיר חיפה, המיוחס לרבי שמשון ושאר רבנים
 לידה:  1150 
 פטירה:  1230 (בגיל 80 בערך) עכו, ממלכת ירושלים 
 מקום קבורה:  בית העלמין היהודי הישן של חיפה 
 תקופת הפעילות:  ?–1230 
 השתייכות:  בעלי התוספות 
 רבותיו:  ר"י הזקן 
 תלמידיו:  יצחק מקורביל 
 
רבי שמשון בן אברהם משאנץ (בערך 1150 − 1214), הר"ש משאנץ (מכונה לפעמים גם הרשב"א), היה מחשובי בעלי התוספות במאה ה-12, מחבר תוספות שאנץ ופירוש הר"ש למשנה, ומראשי "עליית בעלי התוספות".
קורות חייו

מקום הולדתו של ר' שמשון אינו ידוע. א"א אורבך משער שנולד בעיר פלייז, עירו של סבו רבנו שמשון הזקן. את מקום מושבו קבע בעיר סנס (Sens) בחבל בורגון בצרפת. היה אחיו של הריצב"א, והוא נחשב ליורשו הרוחני ולתלמידו המובהק של בעל התוספות הגדול, ר"י הזקן, ונחשב על ידי הרא"ש לשלישי במעלה בקרב בעלי התוספות אחרי רבנו תם ור"י.[דרושה הבהרה] ר' יצחק מווינה, שחי דור אחריו, כתב עליו: "שהוא היה יחיד בדור בתורתו ובחכמתו". בצעירותו הספיק לשמוע דברי תורה מפי רבנו תם, ומכאן הסיקו החוקרים כי נולד בערך בשנת 1150, שהרי רבנו תם נפטר בשנת 1171.
יש הטוענים שלמד גם אצל רבי דוד בן קלונימוס ממינצנבורג, אך הדבר מוטל בספק. היה מורו של בעל הסמ"ק, רבי יצחק בן יוסף מקורביל.
גדלותו בתורה הביאה לכך שבדורות שלאחריו הרבו להסתמך על פסקיו; ניתן לראות זאת בספרו של רבי משה מקוצי (הסמ"ג). דבריו מצוטטים לרוב על ידי רבני אשכנז. המהרש"ל מציין את בקיאותו המיוחדת של ר"ש בירושלמי, "יותר מכל אשר שמענו". ר"ש ביקר את הרמב"ם בהלכה ובהשקפה תוך הערכה רבה לגדולתו התורנית, ולא הסכים מסיבה זו להשתתף בפולמוס נגד "ספר המדע" לבקשת ר' מאיר הלוי אבולעפיה.
באחרית ימיו עלה לארץ ישראל יחד עם קבוצה של 300 רבנים, מה שכונה לימים "עליית בעלי התוספות". מקום קבורתו בבית העלמין היהודי הישן של חיפה.